Diari Oficial de la Generalitat Valenciana


Sumari del DOGV 3626, del 16-11-1999 (1999/9586)

DECRET 209/1999, de 9 de novembre, del Govern Valencià, pel qual se cedeix l'ús gratuït, per termini de 10 anys, a l'Ajuntament de Mutxamel, de la caseta de peons caminers situada al terme municipal de Mutxamel, carrer d'Alfonso XII (carretera d'Alacant a Xixona CN-340).
-------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/11/09/209/dof/vci/html**

### Dades del document

Número de DOGV
:   3626

Data del DOGV
:   16-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9586


Data del document
:   09-11-1999

Organisme emissor
:   Conselleria d'Economia i Hisenda

Tipus de document
:   Decret

Descriptors 

:   * Mutxamel
    * cultura regional
    * propietat immobiliària

DECRET 209/1999, de 9 de novembre, del Govern Valencià, pel qual se cedeix l'ús gratuït, per termini de 10 anys, a l'Ajuntament de Mutxamel, de la caseta de peons caminers situada al terme municipal de Mutxamel, carrer d'Alfonso XII (carretera d'Alacant a Xixona CN-340). [1999/Q9586]
  
Mitjançant el Reial Decret 1.627/1984, d'1 d'agost, en matèria de carreteres, l'administració de l'estat va transferir l'immoble pertanyent a la carretera CN-340, situat al carrer d'Alfonso XII (carretera d'Alacant a Xixona).
  
Consta a l'Inventari General de Béns i Drets de la Generalitat Valenciana amb el número A02/03/090/0001, com a bé de domini públic de la Generalitat Valenciana.
  
Figura inscrit a nom de la Generalitat Valenciana al Registre de la Propietat d'Alacant, tom 1.892 de l'arxiu, llibre 290 de Mutxamel, foli 8, finca 19.736, inscripció primera, referència cadastral: 28750 07 i 08.
  
L'Ajuntament de Mutxamel, en sessió plenària realitzada el dia 25 de novembre de 1997, acordà sol·licitar a la Generalitat Valenciana la cessió, per 10 anys, de l'ús de l'immoble assenyalat amb la finalitat de consolidar-lo, restaurar-lo i mantenir-lo i ser destinat a la realització de cursos de formació ocupacional, tallers per a la formació i inserció de desocupats així com altres activitats de competència municipal.
  
La Conselleria d'Obres Públiques, Urbanisme i Transports a la qual correspon l'exercici de les competències demanials sobre l'immoble ha sol·licitat la desafectació per no ser d'utilitat per als fins als quals es trobava afectat.
  
Atés justificada la utilitat pública i l'interés social del fi per al qual es destinarà l'immoble.
  
Vist el que estableix l'article 41 i següents de la Llei 3/1986, de 24 d'octubre, de Patrimoni de la Generalitat Valenciana.
  
Vista la disposició addicional cinquena de la Llei 3/1986, de 24 d'octubre, en la redacció que en fa la Llei 8/1995, de 29 de desembre, a proposta del conseller d'Economia i Hisenda, i amb la deliberació prèvia del Govern Valencià en la reunió del dia 9 de novembre de 1999
  
DECRETE
  
Article 1
  
Es declara l'alienabilitat de l'immoble situat al carrer d'Alfonso XII (carretera d'Alacant a Xixona CN-340) a l'efecte de la cessió en ús a l'Ajuntament de Mutxamel, es desafecta del domini públic de la Generalitat Valenciana i s'integra en el patrimoni privat de la Generalitat Valenciana.
  
Article 2
  
Es cedeix a l'Ajuntament de Mutxamel, pel termini de 10 anys, l'ús gratuït de l'immoble assenyalat en l'article anterior amb la finalitat única i exclusiva que l'ajuntament cessionari, amb la prèvia consolidació, restauració i manteniment de l'immoble segons memòria valorada redactada per l'arquitecte tècnic municipal amb data 13 de novembre de 1998, destine l'immoble a la realització de cursos de formació ocupacional, tallers per a la formació i inserció de desocupats així com altres activitats de competència municipal.
  
Les obres que ha de realitzar la corporació cessionària s'hauran d'efectuar en el termini màxim d'un any comptat des de la data de subscripció del document en què es reflectisca la cessió.
  
Article 3
  
Una vegada transcorregut el termini de 10 anys assenyalat en l'article anterior, l'immoble revertirà de ple dret a la Generalitat Valenciana.
  
Si l'immoble no és rehabilitat en el termini establit en l'article anterior o no és destinat a l'ús previst durant el termini de 10 anys, es consideraria resolta la cessió i l'immoble revertirà de ple dret a la Generalitat Valenciana.
  
En tot cas la reversió o resolució de la cessió no atorgarà cap dret a indemnització per a l'ajuntament cessionari.
  
DISPOSICIÓ FINAL
  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.
  
Valencia, 9 de novembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia i Hisenda,


Còpia Permalink ELI